Αλβανία (άλμπουμ)

Αλβανία είναι ο τίτλος ενός προσωπικού άλμπουμ της Μαρινέλλας. Κυκλοφόρησε σε δίσκο βινυλίου 33' στροφών σε Ελλάδα και Κύπρο στις 9 Οκτωβρίου 1973 από τη δισκογραφική εταιρία PolyGram Records, κάτω από την ετικέτα της Philips Records. Περιλαμβάνει δώδεκα τραγούδια σε μουσική Γιώργου Κατσαρού και στίχους Πυθαγόρα, αφιερωμένα στον Ελληνοϊταλικό Πόλεμο του 1940.Ένθετο δίσκου 33' στροφών «Μαρινέλλα: Αλβανία», Philips Records - PolyGram Greece: 6331056, 1973Ένθετο συλλογής «Μαρινέλλα: Τα Λόγια Είναι Περιττά (50 Χρόνια Τραγούδι)», Universal Music - PolyGram Greece: 1715636, 2006 (8 CDs Boxset)Πέτρος Δραγουμάνος: Οδηγός Ελληνικής Δισκογραφίας 1950 - 1990 Εκδόσεις Νέα Σύνορα - Α. Λιβάνη, Κυκλοφορία 1990 (Πρώτη έκδοση), στο scribd.comΒιβλίο «Ελληνική Δισκογραφία (1950 - 2009)», του Πέτρου Δραγουμάνου, Κυκλοφορία 2009ΑΛΒΑΝΙΑ (PHILIPS 6331056) 1973  Από τον Τάσο Κριτσιώλη, στο vinylmaniac.madblog.grΜαρινέλλα: Αλβανία 1973  στο mygreek.fm Μαρινέλλα: Αλβανία 1973 στο music-bazaar.com

 Πληροφορίες 

Η «Αλβανία» υπήρξε η πρώτη ολοκληρωμένη δουλειά της Μαρινέλλας, με συγκεκριμένους δημιουργούς και με συγκεκριμένο θέμα. Είθισται από το προσωπικό της ξεκίνημα στη δισκογραφία, να κυκλοφορεί συνήθως ετήσιους πολυσυλλεκτικούς δίσκους 33' στροφών, με τραγούδια διαφόρων δημιουργών, που είχαν ήδη χαράξει πορεία στις 45' στροφές.

Η παρουσίαση των τραγουδιών έγινε στο Δημοτικό Θέατρο Πειραιά, υπό τη μουσική διεύθυνση του Γιώργου Κατσαρού, σε μια ιστορική συναυλία που μεταδόθηκε απευθείας από την ΕΙΡΤ, παραμονή της Επετείου του Όχι, στις 27 Οκτωβρίου του 1973.Μαρινέλλα: Η αυθεντική καλλιτέχνιδα!  Κείμενο: Κώστας Πατσαλής, 21 Μαρτίου 2009, στο e-orfeas.grΈνθετο συλλογής «Μαρινέλλα: Τα Λόγια Είναι Περιττά (50 Χρόνια Τραγούδι)», Universal Music - PolyGram Greece: 1733687, 2007 (6 CDs Boxset) Αυτή ήταν η πρώτη συναυλία που είχε απευθείας μεταδώσει η Ελληνική Τηλεόραση.Γιώργος Κατσαρός: Από τα καμπαρέ ξεκίνησα, από την Τρούμπα  Συνέντευξη στον Κώστα Πατσαλή, 2 Απριλίου 2013, στο e-orfeas.gr Μετά την προβολή της, όλο το μουσικό έργο θεωρήθηκε αντιστασιακό και η κυκλοφορία του απαγορεύτηκε από την Χούντα.Γιώργος Κατσαρός: Ο βιρτουόζος του σαξοφώνου Συνέντευξη στον Στέλιο Κοντέα, 16 Απριλίου 2013, στο cityway.gr Η επανακυκλοφορία του δίσκου επετράπη ξανά μετά τη Μεταπολίτευση του 1974, όπου η Μαρινέλλα ερμήνευσε για δεύτερη φορά την «Αλβανία» σε συναυλία στο Αλεξάνδρειο Μέλαθρο (Παλαί ντε Σπορ) της Θεσσαλονίκης, δίπλα στους Δημήτρη Μητροπάνο και Γιάννη Καλατζή.Μαρινέλλα: Κατάλογος Συναυλιών Κείμενο: Νίκος Καρακαλπάκης, 2002, στο oocities.org

Στο εσώφυλλο του άλμπουμ υπάρχουν οι στίχοι των τραγουδιών, πλούσιο φωτογραφικό υλικό από τις μάχες, ένα σημείωμα των συντελεστών και μια προσωπογραφία της Μαρινέλλας σχεδιασμένη από τον Νίκο Πετρόπουλο, ο οποίος επιμελήθηκε και το εξώφυλλο. Παραγωγός ήταν ο Φίλιππος Παπαθεοδώρου και η ηχογράφηση έγινε στο στούντιο Polysound με ηχολήπτη τον Γιάννη Σμυρναίο.

Το 1994, το άλμπουμ επανεκδόθηκε σε δίσκο ψηφιακής μορφής (CD), από την ίδια δισκογραφική εταιρία.

 Λίστα Τραγουδιών 
Α' Πλευρά.
 "Δυο παιδιά απ' το Βραχώρι" - (Μουσική: Γιώργος Κατσαρός - Στίχοι: Πυθαγόρας) - 2:18
 "Οι Ηπειρώτισσες" - (Μουσική: Γιώργος Κατσαρός - Στίχοι: Πυθαγόρας) - 2:23
 "Ο έφεδρος" - (Μουσική: Γιώργος Κατσαρός - Στίχοι: Πυθαγόρας) - 3:37
 "Μάνα θα τους περιμένει" - (Μουσική: Γιώργος Κατσαρός - Στίχοι: Πυθαγόρας) - 2:08
 "Γράμμα απ' το Μέτωπο" - (Μουσική: Γιώργος Κατσαρός - Στίχοι: Πυθαγόρας) - 3:10
 "Πήραμε τ' Αργυρόκαστρο" - (Μουσική: Γιώργος Κατσαρός - Στίχοι: Πυθαγόρας) - 3:03
 Στο τέλος του τραγουδιού ακούγεται σε ζωντανή εκτέλεση το στρατιωτικό Εμβατήριο Περνάει ο στρατός.
B' Πλευρά.
 "Ο Ναπολιτάνος" - (Μουσική: Γιώργος Κατσαρός - Στίχοι: Πυθαγόρας) - 2:38
 "Ένας Θεσσαλός φαντάρος" - (Μουσική: Γιώργος Κατσαρός - Στίχοι: Πυθαγόρας) - 2:44
 "Νύχτα ευλογημένη" - (Μουσική: Γιώργος Κατσαρός - Στίχοι: Πυθαγόρας) - 2:17
 "Η κατάρρευση" - (Μουσική: Γιώργος Κατσαρός - Στίχοι: Πυθαγόρας) - 2:07
 "Η οπισθοχώρηση" - (Μουσική: Γιώργος Κατσαρός - Στίχοι: Πυθαγόρας) - 2:36
 " Μάνα μου κρύψε το σπαθί (Κράτα μάνα)" - (Μουσική: Γιώργος Κατσαρός - Στίχοι: Πυθαγόρας) - 2:37

 Παραπομπές 

Κατηγορία:Δισκογραφία της Μαρινέλλας
Κατηγορία:Άλμπουμ του 1973